|  |  |
| --- | --- |
|  | УТВЪРЖДАВАМ:\_\_\_\_\_\_\_\_\_\_\_\_\_\_ВЪЗЛОЖИТЕЛДоц. д-р Пенка ПетроваДиректор на ИМикБ-БАНДАТА: 14.05.2020г. |
|  |  |
|  |  |

**Д О К У М Е Н Т А Ц И Я**

ЗА

УЧАСТИЕ В ОТКРИТА ПРОЦЕДУРА ПО ЗОП С ПРЕДМЕТ НА ПОРЪЧКАТА:

**„Доставка на химикали, антитела и конюгати, среди и добавки, ензими и китове, пластмасови и стъклени лабораторни изделия, лабораторни пипети и аксесоари и продукти за молекулярна биология необходима за нуждите на Института по микробиология „Стефан Ангелов” към БАН за изпълнение на научно-изследователски проекти, финансирани от ФНИ, ННП „Храни и здраве”, ННП „БиоАктивМед” и други”**

**Град София, май 2020 г.**

**ИНСТИТУТ ПО МИКРОБИОЛОГИЯ „СТЕФАН АНГЕЛОВ“ КЪМ БАН**

СЪДЪРЖАНИЕ:

***Документация за участие, съдържаща:***

***I.*** *Обща информация за процедурата;*

***II.*** *Изисквания за изпълнение на поръчката;*

***III.*** *Условия за участие и изисквания към участниците в процедурата;*

***IV.*** *Критерии за подбор на участниците. Минимални изисквания и документи за доказване;*

***V.*** *Изисквания към документите за участие в процедурата. Съдържание на офертата за участие.*

***VI.*** *Критерий за възлагане;*

***VІІ****. Комуникация между възложителя и участниците*

***VІІI.*** *Получаване,разглеждане, оценка и класиране на офертите.*

***IX.*** *Гаранция за изпълнение.*

***Х.*** *Договор за обществена поръчка*

**Приложения:**

1. Техническа спецификация– Приложения № 1;

2. Образец на Техническо предложение – Приложения № 2;

3. Образец на Ценово предложение – Приложение № 3;

4. Проект на договор за обществена поръчка – Приложение № 4;

5. Опис- Приложение № 5

6.еЕЕДОП

1. **ОБЩА ИНФОРМАЦИЯ ЗА ПРОЦЕДУРАТА**

**1.Възложител на обществената поръчка**

ВЪЗЛОЖИТЕЛ: Доц. д-р Пенка Петрова, Директор на Институт по микробиология „Стефан Ангелов“ към БАН - гр. София 1113, ул. „Акад. Георги Бончев” бл 26.

**2. Финансиране на обществената поръчка**

Финансирането на настоящата обществена поръчка е от Фонд научни изследвания, Национални научни програми „Храни и здраве”, „БиоАктивМед” и други.

**3. Обект и предмет на обществената поръчка. Правно основаниие-прогнозна стойност**

**3.1.** Обект на обществената поръчка е доставка на стоки, осъществявани чрез покупка по смисъла на чл. 3, ал. 1, т. 2 от ЗОП.

**3.2**. Предметът на поръчката е разделен на обособени позиции с подпозиции.

**3.3. Правно основание- прогнозна стойност**

Прогнозната стойност на обществената поръчка общо по всички обособени позиции е в размер на **249 508, 55 лева**, без ДДС. Възложителят е възложил обществени поръчки със сходен предмет, чиято обща стойност е над праговете по чл. 20, ал. 2 от ЗОП и съответно редът за провеждането на възлагането, съгласно чл. 20, ал. 1, т. 1, б. ”б” от ЗОП е открита процедура съгласно чл. 18, ал. 1, т. 1 от ЗОП.

**4.Място за изпълнение на доставката:**

гр. София 1113, ул. „Акад. Георги Бончев” бл 26

**5. Срок на договора и срокове за изпълнение**

Срок на договора - **36 месеца** считано от датата на сключване на същия. Количества на стоки са „количества до”, т.е. Възложителят не е длъжен да заяви за доставка цялото договорено количество, а има право да заявява количества, съгласно действителните си нужди.

Срок за доставка – 15 работни дни след изпратена заявка от възложителя за доставка на лабораторните химикали и консумативи.

**6. Възможност за представяне на варианти в офертите**

Не се предвижда възможност за предоставяне на варианти в офертите.

**7. Срок на валидност на офертите**

Срокът на валидност на офертите – 290 календарни дни, считано от крайния срок за получаване на офертите.

Възложителят може да поиска от участниците да удължат срока на валидност на офертите до сключване на договора.

Участникът ще бъде отстранен от участие в процедурата за възлагане на настоящата обществена поръчка, ако представи оферта с по-кратък срок на валидност или откаже да удължи срока на валидност на офертата си след отправяне на покана от страна на възложителя и в определения в нея срок.

**II. ИЗИСКВАНИЯ ЗА ИЗПЪЛНЕНИЕ НА ПОРЪЧКАТА**

**1. Образуване на предлаганата цена**

Цената по договора се определя като единична и обща крайна цена в български лева без ДДС. Цените са фиксирани и не подлежат на промяна за срока на действие на договора. В предлаганата цена за изпълнение на поръчката следва да са включени всички разходи на изпълнителя по изпълнение на доставката на описаните в техническата спецификация лабораторни химикали и консумативи до мястото на изпълнение, и всички нейни компоненти, както и всички разходи за опаковка, маркировка, транспорт, застраховка, митнически сборове и такси, техническа документация, ръководства за употреба, както и други разходи по дейности, необходими за цялостното изпълнение на поръчката.

**2. Срок и начин на плащане**

2.1. Съгласно Проекта на договор.

2.2. При ползване на подизпълнители за изпълнение на поръчката, плащанията се извършват при спазване на условията по чл. 66 от ЗОП. В случай, че част от поръчката, която се изпълнява от подизпълнител, може да бъде предадена самостоятелно на изпълнителя или на Възложителя, Възложителят заплаща възнаграждение за тази част на подизпълнителя (директно плащане). Директно плащане се осъществява въз основа на искане, отправено от подизпълнителя до Възложителя, чрез изпълнителя, който е длъжен да го предостави на Възложителя в 15 (петнадесет) дневен срок от получаването му. Към искането, изпълнителят предоставя становище, от което да е видно дали оспорва плащанията или част от тях като недължими. Възложителят има право да откаже директно плащане с подизпълнителя когато искането за плащане е оспорено, до момента на отстраняване на причината за отказа.

**3. Изисквания към доставката**

3.1. Доставяните лабораторни химикали и консумативи трябва да отговаря на изискванията, посочени в "Техническата спецификация" или да притежава по-добри параметри.

3.2. Изпълнителят следва да осигури доставка на лабораторни химикали и консумативи с еквивалентни или по-високи параметри от оферираните, на същата цена в случай, че след подписване на договор не може да достави консумативите предмет на договора поради спиране от производство или каквато и да е друга причина.

**ІІІ. УСЛОВИЯ ЗА УЧАСТИЕ И ИЗИСКВАНИЯ КЪМ УЧАСТНИЦИТЕ В ПРОЦЕДУРАТА**

**1.1 Общи условия за участие:** Във възлагането на обществената поръчка може да участва всяко българско или чуждестранно физическо или юридическо лице, както и техни обединения, както и всяко друго образувание, което има право да изпълнява доставката, съгласно законодателството на държавата, в която е установено, и което отговаря на условията, посочени в ЗОП и обявените изисквания на възложителя в документацията за участие.

**1.2. Обединение.**

**1.2.1** В случай, че Участникът участва като обединение, което не е регистрирано като самостоятелно юридическо лице съответствието с критериите за подбор се доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.

**1.2.2.** Възложителят не поставя каквито и да е изисквания относно правната форма, под която обединението ще участва в процедурата за възлагане на поръчката.

**1.2.3.** Когато Участникът е обединение, което не е регистрирано като самостоятелно юридическо лице се представя учредителният акт, споразумение и/или друг приложим документ, от който да е видно правното основание за създаване на обединението, както и следната информация във връзка с конкретната обществена поръчка: правата и задълженията на участниците в обединението; разпределението на отговорността между членовете на обединението; дейностите, които ще изпълнява всеки член на обединението. Документът следва да съдържа изрични клаузи, че: всички членове на обединението са отговорни, заедно и поотделно по закон, за изпълнението на настоящата обществена поръчка; информация кой (кои) член (членове) на обединението ще бъде пряко ангажиран с изпълнението на дейностите по предмета на обществената поръчка; обединението е създадено със срок до окончателното изпълнение на обществената поръчка и всички членове на обединението са длъжни да останат в него до окончателното изпълнение на обществената поръчка; всички членове на обединението са отговорни заедно и поотделно за качественото изпълнение на обществената поръчка до изтичането на договора за изпълнение на настоящата обществена поръчка, независимо от срока, за който е създадено обединението.

**1.2.4**. Когато участникът е обединение, което не е юридическо лице, следва да бъде определен и посочен партньор, който да представлява обединението за целите на настоящата обществена поръчка и да е налице солидарна отговорност на участниците в обединението при изпълнение на поръчката.

**1.2.5**. В случай че обединението е регистрирано по БУЛСТАТ преди датата на подаване на офертата за настоящата обществена поръчка, се посочва БУЛСТАТ и/или друга идентифицираща информация в съответствие със законодателството на държавата, в която участникът е установен, както и адрес, включително електронен, за кореспонденция при провеждането на процедурата.

*Възложителят отстранява от участие във възлагането, когато по отношение на обединение от физически и/или юридически лица или за член от обединението е налице основание за отстраняване по смисъла на чл. 57, ал. 2 във вр. с ал. 1 от ЗОП.*

**1.2.6.** В процедура за възлагане на обществена поръчка едно физическо или юридическо лице може да участва само в едно обединение.

Когато участникът е обединение, но не представи документ за създаване на обединението, или в представения такъв липсват клаузи, гарантиращи изпълнението на посочените условия, или съставът на обединението се е променил след подаването на офертата – участникът ще бъде отстранен от участие в процедурата за възлагане на настоящата обществена поръчка.

**1.3. Подизпълнители.**

**1.3.1** Участниците могат да ползват подизпълнители при условията и реда на чл. 66 от ЗОП.

**1.3.2** Участниците посочват в офертата подизпълнителите и дела от поръчката, който ще им възложат, ако възнамеряват да използват такива. В този случай те трябва да представят доказателство за поетите от подизпълнителите задължения.

**1.3.3**. Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата.

**1.3.4.**Възложителят изисква замяна на подизпълнител, който не отговаря на условията по т. 1.3.3, поради промяна в обстоятелствата преди сключване на договора за обществена поръчка.

**1.3.5.**Когато участникът е посочил, че ще използва подизпълнители за доказване на съответствието с критериите за подбор трябва да представи отделен ЕЕДОП, попълнен и подписан от всяко от тези лица.

*Независимо от възможността за използване на подизпълнители отговорността за изпълнение на договора за обществена поръчка е на изпълнителя.*

**1.3.6.** Лице, което участва в обединение или е дало съгласие и фигурира като подизпълнител в офертата на друг участник, не може да представя самостоятелна оферта.

**1.3.7.** След сключване на договора и най-късно преди започване на изпълнението му, изпълнителят уведомява възложителя за името, данните за контакт и представителите на подизпълнителите, посочени в офертата. Изпълнителят уведомява възложителя за всякакви промени в предоставената информация в хода на изпълнението на поръчката.

**1.4.Използване на капацитета на трети лица -** Участниците могат да ползват капацитета на трети лица, независимо от правната връзка между тях, по отношение на критериите за подбор и при условията и реда на чл. 65 от ЗОП.

По отношение на критериите, свързани с професионалната компетентност и опит за изпълнение на поръчката, участниците могат да се позовават на капацитета на трети лица само ако лицата, с чиито образование и квалификация се доказва изпълнение на изискванията на Възложителя, ще участват в изпълнението на частта на поръчката, за която е необходим този капацитет.

Когато участникът се позовава на капацитета на трети лица, посочва това в част II, раздел В от ЕЕДОП и приложимите полета от част IV от ЕЕДОП. Участникът трябва да може да докаже, че ще разполага с техните ресурси, като представи документи за поетите от третите лица задължения.

Третите лица трябва да отговарят на съответните критерии за подбор, за доказването на които участникът се позовава на техния капацитет, и за тях да не са налице основанията за отстраняване от процедурата.

Когато участникът е посочил, че ще използва капацитета на трети лица за доказване на съответствието с критериите за подбор трябва да представи отделен ЕЕДОП, попълнен и подписан от всяко от тези лица.

Възложителят може да изиска от участника да замени посоченото от него трето лице, ако то не отговаря на съответните критерии за подбор и/или за него са налице основания за отстраняване от процедурата. поради промяна в обстоятелства преди сключване на договора за обществена поръчка.

**ІІІ.1. ЛИЧНО СЪСТОЯНИЕ НА УЧАСТНИЦИТЕ. ОСНОВАНИЯ ЗА ЗАДЪЛЖИТЕЛНО ОТСТРАНЯВАНЕ. МЕРКИ ЗА НАДЕЖДНОСТ**

**1. Възложителят ще отстрани от участие всеки участник, за когото е налице обстоятелство по чл. 54, ал. 1 и чл. 55, ал. 1, т. 1, 3 и 5 от ЗОП, възникнали преди или по време на процедурата, а именно:**

1.1. е осъден с влязла в сила присъда, за престъпление по чл. 108а, чл. 159а – 159г, чл. 172, чл. 192а, чл. 194 – 217, чл. 219 – 252, чл. 253 – 260, чл. 301 – 307, чл. 321, 321а и чл. 352 – 353е от Наказателния кодекс (НК);

1.2. е осъден с влязла в сила присъда, за престъпление, аналогично на тези по т. 1.1. в друга държава членка на ЕС или трета страна;

1.3. има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към общината по седалището на възложителя и на участника, или аналогични задължения, установени с акт на компетентен орган, съгласно законодателството на държавата, в която участникът е установен. Изискването не се прилага в случаите на чл. 54, ал. 5 от ЗОП.

1.4. е налице неравнопоставеност в случаите по чл. 44, ал. 5 от ЗОП;

1.5. е установено, че:

а) е представил документ с невярно съдържание, с който се доказва декларираната липса на основания за отстраняване или декларираното изпълнение на критериите за подбор;

б) не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;

1.6. е установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 – 305 от Кодекса на труда (КТ) или чл. 13, ал. 1 от Закона за трудовата миграция и трудовата мобилност (ЗТМТМ) или аналогични задължения, установени с акт на компетентен орган, съгласно законодателството на държавата, в която участникът е установен;

1.7. е налице конфликт на интереси, който не може да бъде отстранен.

1.8. е обявен в несъстоятелност или е в производство по несъстоятелност, или е в процедура по ликвидация, или е сключил извънсъдебно споразумение с кредиторите си по смисъла на чл.740 от Търговския закон, или е преустановил дейността си, а в случай че участникът е чуждестранно лице - се намира в подобно положение, произтичащо от сходна процедура, съгласно законодателството на държавата, в която е установен, освен ако се докаже, че участникът не е преустановил дейността си и е в състояние да изпълни поръчката, съгласно приложимите национални правила за продължаване на стопанската дейност в държавата, в която е установен.

1.9. е сключил споразумение с други лица с цел нарушаване на конкуренцията, когато нарушението е установено с акт на компетентен орган;

1.10. е опитал да:

а) повлияе на вземането на решение от страна на възложителя, свързано с отстраняването, подбора или възлагането, включително чрез предоставяне на невярна или заблуждаваща информация, или

б) получи информация, която може да му даде неоснователно предимство в процедурата за възлагане на обществената поръчка.

**2. Възложителят ще отстрани от участие всеки участник, който:**

2.1. не отговаря на поставените критерии за подбор или не изпълни друго условие, посочено в обявлението за обществена поръчка или в документацията;

2.2. е представил оферта, която не отговаря на предварително обявените условия на поръчката;

2.3. не е представил в срок обосновката по чл. 72, ал. 1 от ЗОП, или чиято оферта не е приета съгласно чл. 72, ал. 3 – 5 от ЗОП;

2.4. е свързано лице с друг участник в процедурата;

2.5. няма право да участва в обществени поръчки на основание чл. 3, т. 8 във връзка с чл. 5, ал. 1, т. 3 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици (ЗИФОДРЮПДРКТЛТДС), освен когато не са налице условията по чл. 4 от закона;

2.6. подлежи на отстраняване на основание чл. 69 от Закона за противодействие на корупцията и за отнемане на незаконно придобитото имущество (ЗПКОНПИ);

2.7. след покана от възложителя и в определения в нея срок не удължи срока на валидност на офертата си;

**3.** Възложителят ще отстрани всеки участник, за когото не може да бъде извършено идентифициране и проверка на идентификацията на клиента, чрез регламентираните в Закона за мерките срещу изпирането на пари и Правилника за неговото прилагане (ППЗМИП) способи, включително, когато клиентът е юридическо лице - на физическите лица, които са негови действителни собственици, по смисъла на ППЗМИП, както и ако не бъде предоставена, при поискване от възложителя в хода на процедурата, информация и/или документи при прилагане на мерките за превенция на използването на финансовата система за целите на изпирането на пари, съгласно Закона за мерките срещу изпиране на пари.

**4.** Отстранява се и участник в процедурата - обединение от физически и/или юридически лица, когато за член на обединението е налице някое от посочените по-горе по т. 1, 2.1, 2.5 и 2.6 и т. 3 основания за отстраняване.

**5.** Основанията по т. 1.1, 1.2, 1.7 и 1.10 се отнасят за лицата, които представляват участника и за членовете на неговите управителни и надзорни органи съгласно регистъра, в който е вписан участникът, ако има такъв, или документите, удостоверяващи правосубектността му.

**6**. При подаване на оферта участникът декларира липсата на основанията за отстраняване в част ІІІ от Единния европейски документ за обществени поръчки (ЕЕДОП), като предоставя съответната информация, изисквана от възложителя, и посочва националните бази данни, в които се съдържат декларираните обстоятелства, или компетентните органи, които съгласно законодателството на държавата, в която участникът е установен, са длъжни да предоставят информация. Информацията се попълва в ЕЕДОП, както следва:

**6.1**. Относно обстоятелствата по т. 1.1 и т. 1.2:

а) В Част ІІІ, Раздел А, участникът следва да отговори с НЕ ако не е осъждан или с ДА ако е осъждан и да предостави информация относно присъди за следните престъпления:

- участие в престъпна организация – по чл. 321 и 321а от НК;

- корупция – по чл. 301 – 307 от НК;

- измама – по чл. 209 – 213 от НК;

- терористични престъпления или престъпления, които са свързани с терористични дейности - по чл. 108а, ал. 1 от НК;

- изпиране на пари или финансиране на тероризъм – по чл. 253, 253а, или 253б от НК и по чл. 108а, ал. 2 от НК;

- детски труд и други форми на трафик на хора – по чл. 192а или 159а - 159г от НК;

б) В част III, раздел „В“, поле 1, участникът следва да отговори с НЕ ако не е осъждан или с ДА ако е осъждан и да предостави информация относно присъди за престъпления по чл. 172 и чл. 352 - 353е от НК.

в) В Част ІІІ, Раздел Г участникът следва да отговори с НЕ ако не е осъждан или с ДА ако е осъждан и да предостави информация относно:

- осъждания за престъпления по чл. 194 – 208, чл. 213а – 217, чл. 219 – 252 и чл. 254а – 255а и чл. 256 - 260 НК (чл. 54, ал.1, т. 1 ЗОП);

**6.2.** Относно обстоятелствата по т. 1.3 се предоставя информация в Част ІІІ, Раздел Б от ЕЕДОП.

**6.3.** Относно обстоятелствата по т. 1.4 - 1.10 се предоставя информация в Част ІІІ, Раздел В от ЕЕДОП.

**6.4**. Относно:

- свързаност по смисъла на пар. 2, т. 44 от ДР на ЗОП между участници в процедурата (чл. 101, ал. 11 от ЗОП);

- обстоятелство по чл. 3, т. 8 от ЗИФОДРЮПДРКТЛТДС;

- обстоятелства по чл. 69 от ЗПКОНПИ;

- идентификация и проверка на идентификация, чрез регламентираните в Закона за мерките срещу изпиране на пари способи

се предоставя информация в Част III, Раздел Г от ЕЕДОП.

**В част III, раздел Г от ЕЕДОП участникът следва да даде положителен отговор на въпроса „Прилагат ли се специфични национални основания за изключване, които са посочени в обявлението или документацията за обществена поръчка?“, както и следва да декларира наличието или липсата на обстоятелства посочени в раздел III.1, т. т. 2.4, 2.5, 2.6, 2.7 и 3 от документацията за участие.**

**7.** Участник, за когото са налице основания по чл. 54, ал. 1 от ЗОП и посочените в настоящата документация основания по чл. 55, ал. 1 от ЗОП, и преди подаването на офертата е предприел мерки за доказване на надеждност по чл. 56 ЗОП, тези мерки се описват в ЕЕДОП.

**7.1**. Участникът има право да представи като доказателства документите за предприетите мерки, които гарантират неговата надеждност, въпреки наличието на съответното основание за отстраняване. За тази цел участникът може да докаже, че:

a) е погасил задълженията си по чл. 54, ал. 1, т. 3 от ЗОП, включително начислените лихви и/или глоби или че те са разсрочени, отсрочени или обезпечени;

б) е платил или е в процес на изплащане на дължимо обезщетение за всички вреди, настъпили в резултат от извършеното от него престъпление или нарушение;

в) е изяснил изчерпателно фактите и обстоятелствата, като активно е съдействал на компетентните органи, и е изпълнил конкретни предписания, технически, организационни и кадрови мерки, чрез които да се предотвратят нови престъпления или нарушения;

г) е платил изцяло дължимото вземане по чл. 128, чл. 228, ал. 3 или чл. 245 от Кодекса на труда.

**ІІІ.2. УКАЗАНИЯ ЗА ПРЕДСТАВЯНЕ НА ИНФОРМАЦИЯТА В ЕЕДОП**

**А/ Общи изисквания**

**1.** Всеки участник декларира лично състояние, липсата на основания за отстраняване и съответствието с поставените от възложителя критерии за подбор чрез представяне на Единен европейски документ за обществени поръчки (ЕЕДОП), съгласно чл. 67, ал. 1 от ЗОП.

**2**. В ЕЕДОП се предоставя информацията, изисквана от възложителя, и се посочват националните бази данни, в които се съдържат декларираните обстоятелства, или компетентните органи, които съгласно законодателството на държавата, в която участникът е установен, са длъжни да предоставят информация.

**3.** Участник, който участва самостоятелно в обществената поръчка и не използва капацитета на трети лица и подизпълнители, за да изпълни критериите за подбор, попълва и представя един ЕЕДОП. В случай на различие в декларираните обстоятелства, свързани с личното състояние или при необходимост от защита на личните данни, се попълва отделен ЕЕДОП за всяко или за някое от лицата. В случаите, когато се подава повече от един ЕЕДОП, обстоятелствата, свързани с критериите за подбор, се съдържат само в ЕЕДОП, подписан от лице, което може самостоятелно да представлява участника.

**4.** Участник, който участва самостоятелно, но ще ползва капацитета на едно или повече трети лица, по отношение на критериите за подбор, представя отделен ЕЕДОП за всяко едно от третите лица. Третите лица трябва да отговарят на съответните критерии за подбор, за доказването на които участникът се позовава на техния капацитет и за тях не следва да са налице основанията за отстраняване от процедурата. Участникът попълва Раздел В „Информация относно използването на капацитета на други субекти“ на част ІІ от ЕЕДОП. Ако полето е попълнено с „Да“ се представя ЕЕДОП, надлежно попълнен и подписан ЕЕДОП от третите лица. В ЕЕДОП се посочва информацията, изисквана съгласно раздел А и Б от част ІІ, попълва се част ІІІ „Основания за изключване“ и част ІV „Критерии за подбор“ само по отношение на ресурса, който се предоставя за използване.

**5.** Участник, който участва самостоятелно, но ще ползва един или повече подизпълнители, представя попълнен отделен ЕЕДОП за всеки един от подизпълнителите. Подизпълнителите трябва да отговарят на съответните критерии за подбор съобразно вида и дела на поръчката, който ще изпълняват, и за тях не следва да са налице основания за отстраняване от процедурата. Участникът попълва Раздел Г „Информация за подизпълнители, чийто капацитет икономическият оператор няма да използва“ на част ІІ от ЕЕДОП. Ако полето е попълнено с „Да“ се представя ЕЕДОП за всеки подизпълнител надлежно попълнен и подписан ЕЕДОП. В ЕЕДОП се посочва информацията, изисквана съгласно раздел А и Б от част ІІ, попълва се част ІІІ „Основания за изключване“ и част ІV „Критерии за подбор“ съобразно вида и дела на поръчката, който ще изпълняват.

**IV. КРИТЕРИИ ЗА ПОДБОР НА УЧАСТНИЦИТЕ. МИНИМАЛНИ ИЗИСКВАНИЯ И ДОКУМЕНТИ ЗА ДОКАЗВАНЕ**

**1. Критерии за подбор, които се отнасят до годността (правоспособността) за упражняване на професионална дейност по чл. 60 от ЗОП**.

Възложителят не поставя критерии за подбор към участниците, които се отнасят до годността (правоспособността) за упражняване на професионална дейност.

**2. Критерии за подбор, които се отнасят до икономическото и финансовото състояние на участниците по чл. 61 от ЗОП**.

Възложителят не поставя критерии за подбор, които се отнасят до икономическото и финансовото състояние на участниците по чл. 61 от ЗОП.

**3. Критерии за подбор, които се отнасят до техническите и професионалните способности на участниците по чл. 63 от ЗОП.**

**3.1.** Участникът следва да прилага внедрена система за управление на качеството EN ISO 9001:2015 или еквивалентен с обхват сходен с предмета на поръчката.

– търговия с лабораторни химикали и консумативи за лабораторна и/или научна дейност.

Сертификатът трябва да е валиден и издаден от независими лица, които са акредитирани от Изпълнителна агенция „Българска служба за акредитация” или от друг национален орган по акредитация, който е страна по Многостранното споразумение за взаимно признаване на Европейската организация по акредитация, за съответната област или да отговарят на изискванията за признаване съгласно чл.5а, ал.2 от Закона за националната акредитация на органи за оценяване на съответствието. Възложителят признава еквивалентни сертификати, издадени от органи, установени в други държави членки. Когато участникът не е имал достъп до този сертификат или е нямал възможност да го получи в съответните срокове по независещи от него причини, той може да представи доказателства за прилагане на еквивалентни мерки за осигуряване на системата за управление на качеството. В тези случаи участникът трябва да е в състояние да докаже, че предлаганите мерки са еквивалентни на изискваните.

**За доказване** на критерия за подбор участникът попълва: Част IV: „Критерии за подбор“, Раздел Г -Схеми за осигуряване на качеството и стандарти за екологично управление, „Сертификати от независими органи, удостоверяващи стандарти за осигуряване на качество“ от еЕЕДОП – **с посочване датата на валидност на сертификата, издателят му и обхватът на действие.**

**Забележка:** На етап сключване на договор, участникът, избран за изпълнител, представя копие, заверено „Вярно с оригинала” с подпис и печат от участника, на валиден сертификат за управление на качеството EN ISO 9001:2015 или еквивалентен с обхват сходен с предмета на поръчката.

**3.2.** Участникът следва да е изпълнил за последните три години, считано от датата на подаване на офертата, доставки с предмет идентичен или сходен с предмета на обществената поръчка.

Изисквано минимално/ни ниво/а:

За последните три години, считано от датата на подаване на офертата, участникът следва да е изпълнил минимум 1 (една) доставка с предмет, идентичен или сходен с предмета на обществената поръчка.

За доставка със сходен предмет възложителят ще приема изпълнение на доставка на лабораторни консумативи за лабораторна и/или научна дейност.

За доказване на критерия за подбор участникът попълва: Част IV: „Критерии за подбор“, Раздел В -Технически и професионални способности, „ За поръчки за доставки: извършени доставки от конкретния вид“ от еЕЕДОП – приложен образец към документацията, с посочване на предмета, стойностите без ДДС, датите (посочва се начална и крайна дата на извършената доставка) и получателите на извършените доставки.

**Забележка:** На етап сключване на договор, участникът, избран за изпълнител, представя списък на доставките, които са идентични или сходни с предмета на поръчката с посочване на стойностите, датите и получателите, заедно с документи, които доказват извършената доставка.

В случай, че участникът не отговаря на горепосочените изисквания или не е ангажирал достатъчно доказателства за това, същият не се допуска до участие в процедурата и неговата оферта не се разглежда.

**V. ИЗИСКВАНИЯ КЪМ ДОКУМЕНТИТЕ ЗА УЧАСТИЕ В ПРОЦЕДУРАТА. СЪДЪРЖАНИЕ НА ОФЕРТАТА ЗА УЧАСТИЕ.**

**1. Общи изисквания**

1.1.Всяко лице има право да представи само една оферта за една, няколко или всички обособени позиции от предмета на поръчката. **Предложения за част от обособена позиция не се допускат и няма да бъдат допускани до участие**. Не се допуска представянето на различни варианти. При изготвяне на офертата всяко лице трябва да се придържа точно към обявените от възложителя условия.

1.2.Подаването на офертата задължава участникът да приеме напълно всички изисквания и условия, посочени в указанията за участие.

1.3 Документите, които обективират лично изявление на конкретно лице не могат да се подпишат и представят от пълномощник.

1.4.Лице, което участва в обединение или е дало съгласие и фигурира като подизпълнител в офертата на друг участник, не може да представя самостоятелна оферта.

1.5.Във възлагането на обществената поръчка едно физическо или юридическо лице може да участва само в едно обединение.

1.6.Свързани лица не могат да бъдат самостоятелни участници в една и съща процедура.

1.7. Офертите се представят в писмена форма, на хартиен носител.

1.8. Офертата, както и цялата кореспонденция и всички документи, свързани с възлагането на обществената поръчка и разменени между лицето и възложителя трябва да са на български език. Приложените документи, представени от лицето могат да бъдат на друг език, но в този случай трябва да са придружени с точен превод.

1.9 Предложението за изпълнение се изготвя съобразно приложенията към документацията. Оферта, съдържаща предложение за изпълнение, което не е изготвено съгласно приложенията, не се допуска до по-нататъшно участие, а участникът се отстранява от участие.

1.10 До изтичане на срока за подаване на оферти всеки участник може да промени, допълни или да оттегли офертата си. Направените в офертата предложения следва да са формулирани точно и ясно.

1.11 Възложителят няма да ограничава броя на обособените позиции, които се възлагат на един изпълнител.

1.12 Представените екземпляри на документи, за които възложителят не е поставил изискване за представяне в оригинал или нотариално заверено копие, се заверяват с “вярно с оригинала”, подпис и мокър печат на участникът.

Във връзка с възлагане на обществената поръчка и подготовката на офертите за всички въпроси, които не са разгледани в настоящите указания, се прилагат ЗОП и ППЗОП.

**2. Съдържание на офертата за участие**

Всеки участник трябва да представи в офертата си следните документи:

**2.1.** Опис на представените документи.

**2.2.** Единен европейски документ за обществени поръчки (ЕЕДОП) в електронен вид за участника в съответствие с изискванията на закона и условията на възложителя, а когато е приложимо – ЕЕДОП за всеки от участниците в обединението, което не е юридическо лице, за всеки подизпълнител и за всяко лице, чиито ресурси ще бъдат ангажирани в изпълнението на поръчката.

**2.3** Документи за доказване на предприетите мерки за надеждност, когато е приложимо;

**2.4** Документи за участници – обединения по т. 1.2 от раздел III на настоящата документация- когато е приложимо;

**2.5. Техническо предложение** на участника **се представя за всяка обособена позиция поотделно** изготвено по образец - Приложения № 2 от настоящата документация, за обособената позиция, за която се подава оферта, и в съответствие с техническите спецификации и изисквания на възложителя в Приложения № 1. Всеки участник следва да представи конкретно техническо предложение, което да съдържа следната информация: обособената позиция за която се кандидатства, наименование и технически характеристики, мерната единица, количество , производител и каталожен номер. Към техническото предложение за обособената позиция се прилагат каталози, инструкции за употреба на фирмите производители с каталожни номера и/или други документи от които е видно, че оферирания продукт отговаря на изискванията на Възложителя заложени в техническата спецификация.

**За обособените позиции, означени като комплексни /с подпозиции/, участниците трябва да подадат оферта за всички подпозиции, обхванати от съответната обособена позиция, в противен случай се отстранява от процедурата.**

**2.6**. Декларация за конфиденциалност по чл. 102, ал. 1 от ЗОП – ако участникът желае да се ползва от такава.

**2.7 Ценово предложение**, съгласно Приложение № 3 от настоящата документация. Цените, посочени от участника, трябва да бъдат в български лева, и да включват всички разходи по изпълнението на обществената поръчка, съгласно условията на настоящата документация. Предложените цени са фиксирани и не може да бъдат променяни за срока на действие на договора. Участникът оферира единични и обща цена за изпълнение на съответната обособена позиция без включен ДДС.

При допуснати аритметични грешки, участникът се отстранява.

**При участие за повече от една обособена позиция, ценовото предложение се изготвя за всяка обособена позиция поотделно и се представя в отделни пликове „Предлагани ценови параметри по обособена позиция № ….“, съответстващи на броя на позициите, по които се участва.**

Предложената цена задължително включва всички разходи за изпълнение на поръчката.

Ценовото предложение се поставя в отделен запечатан непрозрачен плик с надпис „Предлагани ценови параметри”.

*Извън плика „Предлагани ценови параметри по обособена позиция № …“ не трябва да е посочена никаква информация относно цената. Участници, които по какъвто и да е начин са включили някъде в офертата си извън плика „Предлагани ценови параметри“ елементи, свързани с предлаганата цена (или части от нея), ще бъдат отстранени от участие в процедурата.*

**3**. **Подаване на офертата. Срок на валидност.**

3.1 Документите, свързани с участието в процедурата, се представят от участника, или от упълномощен от него представител – лично или чрез пощенска или друга куриерска услуга с препоръчана пратка с обратна разписка, от 09:00 до 17:00 часа на адрес: Институт по микробиология „Стефан Ангелов“ към БАН - гр. София 1113, ул. „Акад. Георги Бончев” бл 26, Деловодство на ИМикБ-БАН

3.2 Офертата се подава в срока, посочен в обявлението на обществената поръчка. При приемане на офертата върху опаковката се отбелязват поредния номер, дата и час на получаване, като тези данни се записват във входящ регистър, за което на приносителя се издава документ. Не се приемат оферти, които са представени след изтичане на крайния срок за получаване или са в незапечатана опаковка или в опаковка в нарушена цялост.

3.3 Офертата се представя от лицето, което я подава или от упълномощен от него представител лично или по пощата с препоръчано писмо с обратна разписка до крайния срок на адреса, посочен в обявата за събиране на оферти. Всяка оферта, получена от възложителя след посочения срок ще бъде върната неотворена на участника и това се отбелязва в регистъра на възложителя.

3.4 Не се приема оферта, която е представена в прозрачна, незапечатана или с нарушена цялост опаковка. Такава оферта незабавно се връща на участника и това се отбелязва в регистъра на възложителя.

3.5 Срок на валидност на офертите: Участниците следва да са обвързани с условията на представените оферти за период от 290 календарни дни , считано от крайната дата за подаване на офертите.

Документите се представят в запечатана непрозрачна опаковка, върху която се посочва:

До Институт по микробиология „Стефан Ангелов“ към БАН

гр. София, ул. „Акад. Георги Бончев” бл 26

ОФЕРТА

за участие във възлагане на обществена поръчка с предмет

„Доставка на химикали, антитела и конюгати, среди и добавки, ензими и китове, пластмасови и стъклени лабораторни изделия, лабораторни пипети и аксесоари и продукти за молекулярна биология необходима за нуждите на Института по микробиология „Стефан Ангелов” към БАН за изпълнение на научно-изследователски проекти, финансирани от ФНИ, ННП „Храни и здраве”, ННП „БиоАктивМед” и други”

от ............................................................................................................................................

(***Върху плика се посочва участникът, адрес за кореспонденция на участникът, телефон, факс и електронен адрес, наименованието* *на поръчката, обособената/ите позиция/и, по която/които се подава оферта****)*

**VI. КРИТЕРИЙ ЗА ВЪЗЛАГАНЕ**

**1.** На основание чл. 70, ал. 2, т. 1 от ЗОП възложителят ще възложи обществената поръчка въз основа на икономически най-изгодната оферта, определена по критерий **„най-ниска цена”.**

**2.** Когато предложената от участник цена е с повече от 20 на сто по-благоприятна от средната стойност на предложенията на останалите участници, възложителят изисква подробна писмена обосновка за начина на неговото образуване, която се представя в 5-дневен срок от получаване на искането. Обосновката може да се отнася до обстоятелства, които са посочени в чл. 72, ал.2 ЗОП.

**3.** Когато двама или повече участника са предложили еднаква „най-ниска цена” , изпълнителят се определя чрез провеждане на публичен жребий от комисията по разглеждане на офертите.

**VІІ. КОМУНИКАЦИЯ МЕЖДУ ВЪЗЛОЖИТЕЛЯ И УЧАСТНИЦИТЕ**

1. Всички комуникации и действия на възложителя и на участниците, свързани с настоящата процедура са в писмен вид. Обменът на информация между възложителя и участниците може да се извършва по един от следните начини:

а) лично – срещу подпис;

б) по пощата – чрез препоръчано писмо с обратна разписка, изпратено на посочения от участника адрес;

в) чрез куриерска служба;

г) по електронен път при условията и по реда на Закона за електронния документ и електронния подпис;

д) чрез комбинация от тези средства.

Писмата и уведомленията следва да бъдат адресирани до посоченото от възложителя лице за контакт.

Възложителят предоставя пълен и безвъзмезден публичен достъп по електронен път до обществена поръчка и документацията, както и приложенията на интернет адреса на възложителя: http://microbio.bas.bg/wordpress/, раздел „Профил на купувача.

Разяснения на възложителя ще се предоставят само чрез публикуване в профила на купувача.

Лицата могат да поискат писмено от Възложителя разяснения по решението, обявлението и документацията за обществена поръчка до 10 дни преди изтичане на срока за получаване на офертите. Възложителят предоставя разясненията чрез публикуване на профила на купувача в 4-дневен срок от получаване на искането, но не по-късно от 6 дни преди срока за получаване на заявления за участие и/или оферти.В разясненията не се посочва лицето, направило запитването.

Възложителят не предоставя разяснения, ако искането е постъпило след срока.

За датата, мястото и часа на оповестяване на ценовите предложения, участниците ще бъдат уведомени не по-късно от два работни дни преди датата на провеждането на заседанието чрез съобщение в профила на купувача

**VІІI. ПОЛУЧАВАНЕ, РАЗГЛЕЖДАНЕ, ОЦЕНКА И КЛАСИРАНЕ НА ОФЕРТИТЕ**

***1. Получаване на оферти***

При получаване на оферта върху плика се отбелязват поредният номер, датата и часът на получаването и посочените данни се записват във входящ регистър, за което на приносителя се издава документ.

Всеки участник носи пълната отговорност за подаване на офертата в посочения срок. Възложителят не носи отговорност при получаване на оферти след посочения срок, независимо от причината за забавата.

***2. Назначаване на комисия***

Възложителят назначава със заповед комисия, която отговаря за разглеждане, оценка и класиране на офертите. Отварянето на офертите е публично и на него могат да присъстват участниците в процедурата или техни упълномощени представители, както и представители на средствата за масово осведомяване.

Офертите се отварят на мястото в часа и на датата, посочени в Обявлението за обществена поръчка.

***3. Действия на комисията***

Комисията разглежда, оценява и класира офертите съобразно реда и условията определени в ЗОП и ППЗОП.

Отварянето на получените оферти ще се извърши в сградата на ИМикБ-БАН, с адрес: гр. София, гр. София 1113, ул. „Акад. Георги Бончев” бл 26, ет.2, зала 208. Датата и часа на отваряне на офертите са посочени в обявлението за обществена поръчка.

Получените оферти се отварят на публично заседание, на което могат да присъстват участниците във възлагането или техни упълномощени представители, както и представители на средствата за масово осведомяване.

Комисията отваря запечатаните непрозрачни опаковки по реда на тяхното постъпване

Оценяването и класирането на офертите се извършва поотделно за всяка обособена позиция от предмета на обществената поръчка по критерий „най-ниска цена” .

Комисията съставя протокол/и за разглеждането, оценяването и класирането на офертите. Комисията приключва своята работа с предаване на протоколите и доклада от своята работа на възложителя за утвърждаване.

**IХ. ГАРАНЦИЯ ЗА ИЗПЪЛНЕНИЕ.**

1. **Гаранция за изпълнение**

При подписване на договора участникът, определен за изпълнител, предоставя гаранцията

* 1. за изпълнение на договора **за доставка на лабораторни консумативи** в размер **на 3 (три)%** от стойността на договора без ДДСсъс срок на валидност минимум срока за изпълнение на договора, увеличен с 30 дни**.**

Гаранцията се предоставя в една от следните форми:

а) парична сума;

б) банкова гаранция. В случай, че се представя банкова гаранция, същата трябва да е безусловна и неотменима, в нея да е записано наименованието на обществената поръчка и да е със срок на валидност минимум срока за изпълнение на договора, увеличен с 30 дни;

в) застраховка, която обезпечава изпълнението чрез покритие на отговорността на изпълнителя. Застраховката не може да бъде използвана за обезпечение на отговорността на изпълнителя по друг договор.

Застраховката следва да е със срок на валидност минимум срока за изпълнение на договора, увеличен с 30 дни.

Гаранцията под формата на парична сума или банкова гаранция може да се предостави от името на изпълнителя за сметка на трето лице – гарант.

Участникът, определен за изпълнител, избира сам формата на гаранцията за изпълнение.

Когато избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията или титуляр на застраховката.

Условията, при които гаранцията за изпълнение се задържа или освобождава, се уреждат с договора за изпълнение на обществената поръчка, сключен между Възложителя и Изпълнителя.

Когато гаранцията се предоставя под формата на парична сума същата се превежда по следната сметка:

**ИНСТИТУТ ПО МИКРОБИОЛОГИЯ**

 **Банка – Уни Кредит Булбанк**

**kл. Хан Аспарух**

**IBAN – BG47 UNCR 7630 3100 1173 57**

**BIC - UNCRBGSF**

**Х. ДОГОВОР ЗА ОБЩЕСТВЕНА ПОРЪЧКА**

Възложителят сключва писмен договор с участника, определен за изпълнител. Писменият договор за обществена поръчка следва да съответства на приложения към указанията проект, допълнен с всички предложения от офертата на участника, въз основа на които е определен за изпълнител.

Писмен договор за възлагане на обществената поръчка не се сключва с участник определен за изпълнител, който при подписването на договора не представи:

1. документи, удостоверяващи липсата на основанията за отстраняване, както и съответствието с поставените критерии за подбор, включително за третите лица и подизпълнителите, ако има такива;

2. определената гаранция за изпълнение по договора;

3. не извърши съответна регистрация, не представи документ или не изпълни друго изискване, което е необходимо за изпълнение на поръчката съгласно изискванията на нормативен или административен акт и е поставено от възложителя в условията на обявената поръчка.